1945 májusában hazaindult Rosyth-ba, javítás és készletfeltöltés miatt. Ezekkel októberben végeztek, ezután pedig a katonaszállításokban segédkezett, egészen 1947-ig. Ugyanebben az évben az 1. Cirkáló Századhoz vezényelték a Földközi-tengerre, ahonnan pár évnyi szolgálat után tért haza. 1950/51-ben az elsők között modernizálták, majd a Koreai háború során ismét akcióba léphetett. A háború vége után a Keleti Flotta, azon belül az 5. Cirkáló Század tagja volt egészen 1958-ig, mikor hazarendelték leszerelni. 1959. augusztus 19-én érkezett meg Faslane-be, a Shipbreaking Industries telepére, ahol szétbontották.